2014 के एक रिसर्च से ये सिद्ध हो चुका है कि लोग कभी-कभी गहरे रंग की आकृतियों और दृश्यों की कल्पना करके अपनी आँखों की पुतलियों को फैला सकते हैं | उन काले भालुओं के विषय में सोंचें जो आधी रात के समय किसी काले कैंपग्राउंड को रौंद रहे हों, और आप पायेंगे कि आपकी आँखों की पुतलियाँ कुछ समय के लिए अपनेआप फ़ैल जायेंगी | अगर आप अपनी आँखों को काफी दूर की चीजों को देखने के लिए एडजस्ट करें तो आपकी पुतलियाँ फ़ैल जाती हैं | ऐसा करने का दूसरा तरीका है अचानक अपनी आँखों को विकेन्द्रित (unfocus) करना ताकि जो भी दृश्य आप देख रहे हों वो बिलकुल अस्पष्ट हो जाए | अगर आप यह सही तरीके से कर सकें तो आपकी आँखें पूरी तरह से रिलैक्स्ड हो जायेंगीं | अगर आपको दोहरा दिखने लगे तो इसका मतलब है कि आपको फिर से शुरुआत करने के जरूरत है | इन तरीकों का प्रयोग करते समय आप अपनी आँखों का अवलोकन (observation) स्वयं तो कर नही सकेंगे, इसलिए आपको या तो अपनी रिकॉर्डिंग करनी पड़ेगी या किसी दोस्त को आपके ऊपर ध्यान देने के लिए कहना पड़ेगा | आपको शायद ये बात पहले से पता होगी कि पुतलियाँ ज्यादा प्रकाश पाने के लिए फैलती हैं | अगर आप अपने आस-पास प्रकाश को मद्धिम ना करें तो भी अपने चेहरे को खिड़कियों और प्रकाश स्रोत से अलग घुमा के आप अपनी पुतलियों को फैला सकते हैं | जब आप ये जानने के लिए अपनेआप को आईने में देख रहे हों कि आपकी आँखों की पुतलियाँ फैल के बढती हैं या नहीं, तब अपने पेट को अंदर की तरफ खींचें और मांसपेशियों में कसाव बनाये रखें | हालाँकि इस तरीके से पुतलियों के फैलने का वास्तविक कारण क्या है, इसका पता नहीं चल सका है, लेकिन फिर भी कुछ लोग इस तरीके से आसानी से अपनी आँखों की पुतलियों को फैला लेते हैं | अगर बार-बार पेट को अंदर की तरफ खींच के और झुक के भी आप अपनी आँखों की पुतलियों के आकार में कोई परिवर्तन होता हुआ ना देखें तो किसी और तरीके को अपनाएं | जब आप उत्तेजित होते हैं या खास तौर से जब आप यौन उत्तेजना महसूस करते हैं, तब ऑक्सीटोसिन और एड्रेनालाईन के प्रवाह के कारण अचानक आपकी पुतलियाँ आश्चर्यजनक ढँक से फ़ैल सकती हैं | ये रसायन आपकी पुतलियों को फ़ैलाने के साथ-साथ आपके दिमाग को अस्थिर करते हैं, नसों में तनाव लाते हैं, और साँस की गति को भी तेज कर देते हैं | लोग बायोफीडबैक के द्वारा अपने एड्रेनालाईन स्तर को बढ़ाना और घटाना सीख सकते हैं |
Imagine a dark room. Focus on distant objects, or unfocus your eyes. Face a darker part of the room. Try tensing your stomach. Picture something that gives you an adrenaline rush.